CELEX: 22016D1256
Language: hr
Date: 2016-02-18 00:00:00
Title: Odluka br. 1/2016 Zajedničkog odbora EU–PLO od 18. veljače 2016. o zamjeni Protokola 3. uz Euromediteranski privremeni sporazum o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane, o definiciji pojma „proizvodi s podrijetlom” i načinima administrativne suradnje [2016/1256]

30.7.2016   
            
            
               HR
            
            
               Službeni list Europske unije
            
            
               L 205/24
            
         ODLUKA br. 1/2016 ZAJEDNIČKOG ODBORA EU–PLO
   od 18. veljače 2016.
   o zamjeni Protokola 3. uz Euromediteranski privremeni sporazum o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane, o definiciji pojma „proizvodi s podrijetlom” i načinima administrativne suradnje [2016/1256]
   ZAJEDNIČKI ODBOR EU–PLO,
   uzimajući u obzir Euromediteranski privremeni sporazum o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane (1), posebno njegov članak 25.,
   uzimajući u obzir Protokol 3. uz Euromediteranski privremeni sporazum o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane, o definiciji pojma „proizvodi s podrijetlom” i načinima administrativne suradnje,
   budući da:
   
               (1)
            
            
               U članku 25. Euromediteranskog privremenog sporazuma o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane (dalje u tekstu „Sporazum”), upućuje se na Protokol 3. uz Sporazum (dalje u tekstu „Protokol 3.”) kojim se utvrđuju pravila o podrijetlu i predviđa kumulacija podrijetla između Europske unije, Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze i drugih ugovornih stranaka Regionalne konvencije o paneuromediteranskim povlaštenim pravilima podrijetla (2) („Konvencija”).
            
         
               (2)
            
            
               Člankom 39. Protokola 3. predviđa se da Zajednički odbor utvrđen člankom 63. Sporazuma može odlučiti izmijeniti odredbe tog protokola.
            
         
               (3)
            
            
               Konvencijom se nastoji protokole o pravilima o podrijetlu koji su trenutačno na snazi u zemljama paneuromediteranskog područja zamijeniti jedinstvenim pravnim aktom.
            
         
               (4)
            
            
               Europska unija i Palestinska oslobodilačka organizacija (PLO) za dobrobit Palestinske samouprave na Zapadnoj obali i u pojasu Gaze potpisale su Konvenciju 15. lipnja 2011. odnosno 18. rujna 2013.
            
         
               (5)
            
            
               Europska unija i Palestinska oslobodilačka organizacija (PLO) za dobrobit Palestinske samouprave na Zapadnoj obali i u pojasu Gaze položile su kod depozitara Konvencije svoje isprave o prihvatu 26. ožujka 2012. odnosno 27. svibnja 2014. Stoga je Konvencija na temelju svojeg članka 10. stavka 3. stupila na snagu 1. svibnja 2012. za Uniju i 1. srpnja 2014. za Palestinsku oslobodilačku organizaciju (PLO) za dobrobit Palestinske samouprave na Zapadnoj obali i u pojasu Gaze.
            
         
               (6)
            
            
               Protokol 3. stoga bi trebalo zamijeniti novim protokolom kojim se upućuje na Konvenciju,
            
         DONIJELO JE OVU ODLUKU:
   Članak 1.
   Protokol 3. uz Euromediteranski privremeni sporazum o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane, o definiciji pojma „proizvodi s podrijetlom” i načinima administrativne suradnje zamjenjuje se tekstom iz Priloga ovoj Odluci.
   Članak 2.
   Ova Odluka stupa na snagu na dan donošenja.
   Primjenjuje se od 1. ožujka 2016.
   
      Sastavljeno u Bruxellesu 18. veljače 2016.
      
         
            Za Zajednički odbor
         
         
            Predsjednik
         
         C. BERGER
      
   
   
      (1)  SL L 187, 16.7.1997., str. 3.
   
   
      (2)  SL L 54, 26.2.2013., str. 4.
   
   
      PRILOG
      
         PROTOKOL 3.
         o definiciji pojma „proizvodi s podrijetlom” i načinima administrativne suradnje
         Članak 1.
         Primjenjiva pravila o podrijetlu
         1.   Za potrebe provedbe ovog Sporazuma primjenjuju se Dodatak I. i odgovarajuće odredbe Dodatka II. Regionalnoj konvenciji o paneuromediteranskim povlaštenim pravilima podrijetla (1) (dalje u tekstu „Konvencija”).
         2.   Sva upućivanja na „odgovarajući Sporazum” u Dodatku I. i u odgovarajućim odredbama Dodatka II. Regionalnoj konvenciji o paneuromediteranskim povlaštenim pravilima podrijetla smatraju se upućivanjima na ovaj Sporazum.
         Članak 2.
         Rješavanje sporova
         1.   Ako dođe do sporova o postupcima provjere određenih u članku 32. Dodatka I. Konvenciji koji se ne mogu riješiti između carinskih tijela koja traže provjeru i carinskih tijela odgovornih za provedbu provjere, ti se sporovi podnose na rješavanje Zajedničkom odboru.
         2.   U svim slučajevima rješavanje sporova između uvoznika i carinskih tijela zemlje uvoznice provodi se na temelju zakonodavstva te zemlje.
         Članak 3.
         Izmjene Protokola
         Zajednički odbor može odlučiti izmijeniti odredbe ovog Protokola.
         Članak 4.
         Povlačenje iz Konvencije
         1.   Ako Europska unija ili Palestinska oslobodilačka organizacija (PLO) za dobrobit Palestinske samouprave na Zapadnoj obali i u pojasu Gaze depozitaru Konvencije dostave pisanu obavijest o svojoj namjeri povlačenja iz Konvencije u skladu s njezinim člankom 9., Unija i Palestinska oslobodilačka organizacija (PLO) za dobrobit Palestinske samouprave na Zapadnoj obali i u pojasu Gaze odmah započinju pregovore o pravilima o podrijetlu radi provedbe ovog Sporazuma.
         2.   Do stupanja na snagu novoutvrđenih pravila o podrijetlu na ovaj Sporazum i dalje se primjenjuju pravila o podrijetlu iz Dodatka I. Konvenciji i, prema potrebi, odgovarajuće odredbe njezina Dodatka II. koje su primjenjive u trenutku povlačenja. Međutim, od trenutka povlačenja smatra se da je pravilima o podrijetlu iz Dodatka I. i, prema potrebi, odgovarajućim odredbama Dodatka II. Konvenciji dopuštena dvostrana kumulacija samo između Europske unije i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze.
      
      
         (1)  SL L 54, 26.2.2013., str. 4.